《夏晚纳凉》
元代·瞿佑

竹床藤簟晚凉天，卧看星河小院偏。
云影恰如衣暂薄，月华那得扇长圆。
清泉冷浸冰盘果，嘉树香笼宝鼎烟。
想是高楼风更爽，玉人闲按十三弦。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。